ئەرەنیشتەو دۊسیېوە کە بە بانگەشەو"سوکایەتیش بە دەوڵەتی کەرڎەن" سەروو ئەمینە شەنیاشارېوە کریابېوە،جە پەنجەم لقوو داڎگاو ئاسڵی ڕحای سازکریا. جە ئەرەنیشتەکەنە کە پارېزنەرا شەنیاشارۍ بە نامەکا حەیات ئەنمەکۍ، بولەند دورانی و ئەحمەڎ تاشی ئاماڎۍ بېنۍ، ئەمینە شەنیاشارە بەمەڵامەتوو ئانەی عەمەڵش پۍ کریابۍ نەتاواش بەشڎاری جە ئەرەنیشتەکەینە کەرۊ.
ئەرەنیشتەکەی بە داواو ئانەی کە جە نیشتەیرەی ئاینڎەینە گۊش جە شةنیا شارۍ گیریۊ، پۍ ٣٠ تشرین و دووەمی دما وزیا.
